Tvær hugvitskonur , þær Sigríður Tinna Sveinbjörnsdóttir og Þorgerður María Þorbjarnardóttir , nemendur Egilsstaðaskóla , unnu til verðlauna í Nýsköpunarkeppni grunnskólanna ( NKG ) . En lokhóf keppninnar fór fram í gær hjá aðal bakhjarli keppninnar , Marel í Garðabæ . Þá hlaut Brúarásskóli önnur verðlaun fyrir hlutfallslega flestar hugmyndir í NKG og fyrir störf sín á sviði nýsköpunarmenntar . Keppnisflokkarnir voru sjö talsins í ár ; Almennur flokkur , atvinnuvegir , hugbúnaður , hönnun , slysavarnir , leikföng og orka og umhverfi . Sigríður Tinna Sveinbjörnsdóttir , nemandi í 10. bekk Egilsstaðaskóla , sigraði í flokki hugbúnaðar og hlaut önnur verðlaun í flokki hönnunar . Þorgerður María Þorbjarnardóttir vann önnur verðlaun í hugbúnaðarflokki , en hún er einnig nemandi í 10. bekk Egilsstaðaskóla . Sigríður Tinna hlaut svonefndan Guðrúnarbikar fyrir framúrskarandi störf í vinnusmiðju NKG 2010 . Bikarinn var nú afhentur í fyrsta sinn , til heiðurs Guðrúnar Þórsdóttur heitinnar . Guðrún var ein af upphafsaðilum Nýsköpunarkeppni grunnskólanemenda og vann ómetanlegt starf í þágu nýsköpunarmenntar . Forseti Íslands , hr. Ólafur Ragnar Grímsson verndari keppninnar , afhenti verðlaun og flutti hátíðarávarp . Mennta - og menningarmálaráðherra Katrín Jakobsdóttir , afhenti viðurkenningarskjöl til þátttakenda og grunnskóla . Á síðasta ári hófst átak í skólum Fljótsdalshérað til að efla nýsköpunarmennt á öllum skólastigum . Þessi góði árangur í NKG er nemendum og kennurum á Héraði hvatning til frekari dáða .